CELEX: 32009R0764
Language: sk
Date: 2009-08-20 00:00:00
Title: Nariadenie Komisie (ES) č. 764/2009 z  20. augusta 2009 , ktorým sa ustanovuje zákaz výlovu tresky v zóne IV Medzinárodnej rady pre výskum morí (ICES); vodách ES zóny IIa; časti IIIa, ktorá nepatrí do oblastí Skagerrak a Kattegat plavidlami plaviacimi sa pod vlajkou Švédska

22.8.2009   
            
            
               SK
            
            
               Úradný vestník Európskej únie
            
            
               L 218/3
            
         
      NARIADENIE KOMISIE (ES) č. 764/2009
   z 20. augusta 2009,
   ktorým sa ustanovuje zákaz výlovu tresky v zóne IV Medzinárodnej rady pre výskum morí (ICES); vodách ES zóny IIa; časti IIIa, ktorá nepatrí do oblastí Skagerrak a Kattegat plavidlami plaviacimi sa pod vlajkou Švédska
   KOMISIA EURÓPSKYCH SPOLOČENSTIEV,
   so zreteľom na Zmluvu o založení Európskeho spoločenstva,
   so zreteľom na nariadenie Rady (ES) č. 2371/2002 z 20. decembra 2002 o ochrane a trvalo udržateľnom využívaní zdrojov rybného hospodárstva v rámci spoločnej politiky v oblasti rybolovu (1), a najmä na jeho článok 26 ods. 4,
   so zreteľom na nariadenie Rady (EHS) č. 2847/93 z 12. októbra 1993, ktorým sa zriaďuje kontrolný systém spoločnej politiky rybolovu (2), a najmä na jeho článok 21 ods. 3,
   keďže:
   
               (1)
            
            
               V nariadení Rady (ES) č. 43/2009 zo 16. januára 2009, ktorým sa na rok 2009 stanovujú rybolovné možnosti a súvisiace podmienky pre určité populácie rýb a skupiny populácií rýb uplatniteľné vo vodách Spoločenstva a pre plavidlá Spoločenstva vo vodách, v ktorých sa vyžaduje obmedzovanie úlovkov (3), sa ustanovujú kvóty na rok 2009.
            
         
               (2)
            
            
               Podľa informácií, ktoré Komisia dostala, sa lovom zo zásoby uvedenej v prílohe k tomuto nariadeniu plavidlami plaviacimi sa pod vlajkou členského štátu uvedeného v tejto prílohe alebo plavidlami zaregistrovanými v tomto členskom štáte vyčerpala kvóta ustanovená na rok 2009.
            
         
               (3)
            
            
               Je preto nevyhnutné zakázať lov z tejto zásoby, ako aj ponechávanie úlovkov z nej na palube, prekládku a vykládku,
            
         PRIJALA TOTO ROZHODNUTIE:
   Článok 1
   Vyčerpanie kvóty
   Rybolovná kvóta pridelená na rok 2009 členskému štátu uvedenému v prílohe k tomuto nariadeniu zo zásoby uvedenej v tejto prílohe sa považuje za vyčerpanú od dátumu uvedeného v danej prílohe.
   Článok 2
   Zákazy
   Lov zo zásoby uvedenej v prílohe k tomuto nariadeniu plavidlami plaviacimi sa pod vlajkou členského štátu uvedeného v tejto prílohe alebo plavidlami zaregistrovanými v tomto členskom štáte sa zakazuje od dátumu uvedeného v danej prílohe. Po tomto dátume sa zakazuje tieto úlovky ulovené týmito plavidlami z tejto zásoby ponechávať na palube, prekladať alebo vykladať.
   Článok 3
   Nadobudnutie účinnosti
   Toto nariadenie nadobúda účinnosť dňom nasledujúcim po jeho uverejnení v Úradnom vestníku Európskej únie.
   
      Toto nariadenie je záväzné v celom rozsahu a priamo uplatniteľné vo všetkých členských štátoch.
      V Bruseli 20. augusta 2009
      
         
            Za Komisiu
         
         Fokion FOTIADIS
         
         
            generálny riaditeľ pre námorné záležitosti a rybné hospodárstvo
         
      
   
   
      (1)  Ú. v. ES L 358, 31.12.2002, s. 59.
   
      (2)  Ú. v. ES L 261, 20.10.1993, s. 1.
   
      (3)  Ú. v. EÚ L 22, 26.1.2009, s. 1.
   
      PRÍLOHA
      
                  Číslo
               
               
                  E2/SE/NS/001
               
            
                  Členský štát
               
               
                  Švédsko
               
            
                  Zásoba
               
               
                  COD/2A3AX4
               
            
                  Druh
               
               
                  COD – Treska škvrnitá (Gadus morhua)
               
            
                  Zóna
               
               
                  IV; vody ES zóny IIa; časť zóny IIIa, ktorá nepatrí do oblastí Skagerrak a Kattegat
               
            
                  Dátum
               
               
                  15. júna 2009